2016 წლის

**საქართველოს შემსწავლელი მეცნიერებების კონფერენციის საგრანტო კონკურსზე**

რეგისტრაციის ინსტრუქცია

**I. საკონკურსო დოკუმენტების მომზადება**

1. გაეცანით კონკურსის პირობებს (იხ. დანართი №1) და კონკურსის წესებს (იხ. მინისტრის ბრძანება).

2. მოამზადეთ საპროექტო წინადადება (შეავსეთ დანართი №2). გამოიყენეთ შრიფტი Sylfaen, ზომა 11, დაშორება „single“. დასრულებული დოკუმენტი გადაიყვანეთ PDF ფორმატში.

ფაილს დაარქვით: 1.Proekti\_Gvari *(პროექტის ხელმძღვანელის გვარი).*

3. მოამზადეთ განხორციელების გეგმა-გრაფიკი და ბიუჯეტი. (შეავსეთ დანართი №3, ორივე გვერდი). ბიუჯეტის ფაილი შეიცავს ფორმულებს, რომელიც ავტომატურად დააჯამებს მონაცემებს. თუ ფორმულა დაზიანდა, კვლავ ჩამოტვირთეს ბიუჯეტის ფორმა და ახლიდან შეავსეთ. ბიუჯეტის მომზადებისას იხელმძღვანელეთ ბიუჯეტის კლასიფიკატორით (დანართი №7).

ფაილს დაარქვით: 2.Gegma\_Biujeti \_ Gvari *(პროექტის ხელმძღვანელის გვარი).*

4. მოამზადეთ და გააერთიანეთ PDF ფორმატის ერთ ფაილში პროექტის ძირითადი პერსონალისა და მოწვეული უცხოელი მეცნიერის პერსონალის ინფორმაცია:

ა) პროექტის ძირითადი პერსონალის განახლებული და დეტალური პროფესიული ბიოგრაფიები (CV) პუბლიკაციების სიითა და სამეცნიერო-კვლევით პროექტებში (გრანტებში) მონაწილეობის მითითებით (გამოიყენეთ დანართი №4. მოწვეული უცხოელი მეცნიერისათვის გამოიყენეთ დანართი 4-ის ინგლისური ვერსია).

ბ) მოწვეული უცხოელი მეცნიერის თანხმობის წერილი (Consent Letter) ორიგინალი და ქართული თარგმანი დამოწმებული თარჯიმანთა ბიუროს მიერ. დაინტერესების წერილზე სავალდებულოა იყოს მეცნიერის ხელმოწერა (გამოიყენეთ დანართი №5).

გაერთიანებულ ფაილს დაარქვით: 3. Personali\_ Gvari *(პროექტის ხელმძღვანელის გვარი).*

5. დაასკანერეთ პროექტის პერსონალის დოკუმენტები და გააერთიანეთ PDF ფორმატის ერთ ფაილში. შემდეგი თანმიმდევრობით:

ა) პირადობის მოწმობები (ან პასპორტის საინფორმაციო გვერდი);

ბ) განათლების/სამეცნიერო ხარისხის დამადასტურებელი დოკუმენტები. უცხოეთის უნივერსიტეტის მიერ საქართველოს მოქალაქეზე გაცემულ დოკუმენტს თან უნდა ერთოდეს „ცნობა უცხოეთში მიღებული განათლების აღიარების შესახებ“ გაცემული სსიპ - განათლების ხარისხის განვითარების ეროვნული ცენტრის მიერ;

ფაილს დაარქვით: 4.Dokumentebi\_ Gvari *(პროექტის ხელმძღვანელის გვარი).*

6. დაასკანერეთ იურიდიული პირების დოკუმენტები და გააერთიანეთ PDF ფორმატის ერთ ფაილში შემდეგი თანმიმდევრობით:

ა) ცნობა თანადაფინანსების შესახებ დონორის/სპონსორის მიერ ხელმოწერილი და ბეჭდით დადასტურებული (ასეთის არსებობის შემთხვევაში).

ბ) პროექტის წამყვანი და თანამონაწილე ორგანიზაციის (ასეთის არსებობის შემთხვევაში) საბანკო რეკვიზიტები (პროექტის მიზნობრივი ანგარიში);

გ) პროექტის წამყვანი და თანამონაწილე ორგანიზაციის (ასეთის არსებობის შემთხვევაში) ორგანიზაციის სამართლებრივი სტატუსის დამადასტურებელი დოკუმენტ(ებ)ი: წესდება ან ამონაწერი საჯარო რეესტრიდან. სსიპ-ებისა (ამ მოთხოვნისაგან თავისუფლდებიან საჯარო სამართლის იურდიული პირები);

ა) პროექტის წარმომდგენი საქართველოში რეგისტრირებული ორგანიზაციების სამართლებრივი სტატუსის დამადასტურებელი დოკუმენტები - ამონაწერი საჯარო რეესტრიდან გაცემული 2016 წელს და წესდება. სსიპ-ების შემთხვევაში წარმოდგენილი უნდა იყოს ორგანიზაციის მხოლოდ დაფუძნების ბრძანების ასლი.

ბ) პროექტის წარმომდგენი საქართველოში რეგისტრირებული ორგანიზაციების საბანკო რეკვიზიტები: საჯარო სამართლის იურიდული პირის შემთხვევაში სახაზინო კოდი, ხოლო კერძო სამართლის იურიდიულ პირის შემთხვევაში - საბანკო ანგარიშის ნომერი;

გ) ცნობა თანადაფინანსების შესახებ შესაბამისი თანხის მითითებით, თანადამფინანსებლის მიერ ხელმოწერილი და დადასტურებული შესაბამისი პასუხისმგებელი პირის ხელმოწერითა და ბეჭდით. უცხოური ორგანიზაციის შემთხვევაში აღნიშნული დოკუმენტი უნდა იყოს ნათარგმნი და დამოწმებული თარჯიმანთა ბიუროს მიერ;

დ) საზღვარგარეთ რეგისტრირებული თანამონაწილე ორგანიზაციის (ასეთის არსებობის შემთხვევაში) პროექტში თანამონაწილეობის თანხმობის წერილი (Letter of Commitment). თანხმობის წერილი წარმოდგენილი უნდა იყოს ინგლისურ ენაზე ორგანიზაციის ოფიციალურ სატიტულო ფურცელზე, დადასტურებული შესაბამისი პასუხისმგებელი პირის ხელმოწერითა და ბეჭდით, ნათარგმნი ქართულ ენაზე და დამოწმებული თარჯიმანთა ბიუროს მიერ.

ფაილს დაარქვით: „5.Organizacia\_Gvari“. *(პროექტის ხელმძღვანელის გვარი).*

**შენიშვნა:** თუ რომელიმე ფაილი არ აიტვირთა, შემაოწმეთ ფაილის მოცულობა და თუ იგი აღემატება 15 MB-ს, გაყავით ფაილი ორ (a და b) ნაწილად, და კვლავ ატვირთეთ.

**II. კონკურსზე პროექტის წარდგენა ელ. ფოსტის მეშვეობით**

1. საკონკურსო დოკუმენტები ატვირთეთ ელექტრონულ ფოსტაზე. ეს ფაილებია:

* პროექტი 1.Proekti\_Gvari
* გეგმა და ბიუჯეტი 2.Gegma\_Biujeti \_ Gvari
* ბიოგრაფიები, თანხმობის წერილი 3.Personali\_ Gvari
* პირადობის და განათლების დოკუმენტები 4.Dokumentebi\_ Gvari
* იურიდიული პირის დოკუმენტები 5.Organizacia\_Gvari

2. ელ. ფოსტის წერილის ტექსტში დაწერეთ პროექტის სახელი, ატვირთული დოკუმენტების ჩამონათვალი.

3. წერილის ტექსტის ბოლოს დაწერეთ საკონტაქტო პირის *სახელი, გვარი,* აკადემიური/სამეცნიერო სტატუსი, თანამდებობა, სამსახური, ტელეფონი და საკონტაქტო ინფორმაციის სხვა დეტალები.

4. წერილის სათაურში (subject) დაწერეთ: „საქართველოს შემსწავლელი მეცნიერებების კონფერენცია-2016“.

5. გააგზავნეთ საკონკურსო დოკუმენტები კონკურსის ელ. ფოსტის მისამართზე:

gc@rustaveli.org.ge

**III. პროექტის რეგისტრაცია**

1. დაელოდეთ სარეგისტრაციო შიფრის მიღებას ელ. ფოსტით. სარეგისტრაციო შიფრი მიენიჭება საქართველოს შემსწავლელი მეცნიერებების კონფერენციის საგრანტო კონკურსის ელ. ფოსტაზე მიღებულ თითოეულ პროექტს და გაეგზავნება პროექტის წარმდგენს - პროექტის სამეცნიერო ხელმძღვანელს.

2. შეავსეთ „განცხადება კონკურსში მონაწილეობის შესახებ“ (იხ. დანართი №6), მიუთითეთ სარეგისტრაციო შიფრი, რომელიც მოგენიჭებათ პროექტის წარდგენის შემდეგ და ამობეჭდეთ.

3. დაადასტურეთ წამვანი ორგანიზაციის ხელმძღვანელის ხელმოწერითა და ბეჭდით, პროექტის სამეცნიერო ხელმძღვანელისა და კოორდინატორის ხელმოწერებით. ერთობლივი პროექტების შემთხვევაში დამატებით თანამონაწილე ორგანიზაციის ხელმძღვანელის ხელმოწერითა და ბეჭდით, პროექტის თანახელმძღვანელის ხელმოწერით).

4. განცხადება კონკურსში მონაწილეობის შესახებ ჩააბარეთ ფონდის კანცელარიაში შემდეგ მისამართზე: თბილისი, მ.ალექსიძის ქ.1, III სართული, შოთა რუსთაველის ეროვნული სამეცნიერო ფონდი.

5. **პროექტი არ განიხილება, თუ საკონკურსო დოკუმენტაციის სრული პაკეტი არ იქნება წარმოდგენილი ვადების დაცვით ელ. ფოსტაზე, ხოლო ხელმოწერებითა და ბეჭდით დადასტურებული განცხადება - ფონდის კანცელარიაში.**

**IV. რეგისტრაციის ვადები**

1. საკონკურსო დოკუმენტების წარდგენა კონკურსის **ელ. ფოსტის** საშუალებით: **22 ივლისის 16:00 სთ-მდე**;

2. კონკურსში მონაწილეობის შესახებ განცხადების **ფონდის კანცელარიაში** ჩაბარება: სარეგისტრაციოს ნომრის მინიჭებიდან - **2016 წლის** **26 ივლისის 16:00 საათამდე**.

3. დადგენილი ვადის დარღვევით წარმოდგენილი განცხადებები საკონკურსოდ არ განიხილება.

**V. დამატებითი ინფორმაციისათვის**

1. დაესწარით საინფორმაციო დღეს

30 ივნისი 16:00 სთ - ჯგუფური კონსულტაცია (1)

18 ივლისი 16:00 სთ - ჯგუფური კონსულტაცია (2)

მისამართი: ქ. თბილისი, მ. ალექსიძის 1, შოთა რუსთაველის ეროვნული სამეცნიერო ფონდი

შეკითხვების შემთხვევაში დაუკავშირდით პროგრამის კოორდინატორებს.

ქეთი გაბიტაშვილი ელ-ფოსტა: gabitashvili@rustaveli.org.ge

ნინო დემეტრაშვილი ელ-ფოსტა: demetrashvili@rustaveli.org.ge

შეკითხვების გამოგზავნის ბოლო ვადა 19 ივლისი, 2016 წ.

**შოთა რუსთაველის ეროვნული სამეცნიერო ფონდი გისურვებთ წარმატებებს !**